Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 517

1. A szociális munka értékeinek és etikai szabályainak megfelelő munkavégzés A szociális, gyermek- és ifjúságvédelmi ügyintéző munkája során: — tudja megfelelően kezelni a tudomására jutott információkat a személyes adatok védelmére, a szolgálati titoktartásra vonatkozó törvényekben és a Szociális Munka Etikai Kódexében foglalt előírásokat, — tartsa be a szociális munka, a segítő tevékenység és az államigazgatási eljárás szabályait és érzékelje a munkája során felmerülő etikai dilemmákat, — törekedjen felismerni a segítséget kérő ember értékeit, — a segítő kapcsolat során tartsa tiszteletben kliense (ügyfele) döntéseit, értékrendjét, autonómiáját, személyiségi jogait, — fogadja el és tartsa tiszteletben a sajátjáétól eltérő életstílussal, társadalmi hátérrel és tulajdonságokkal rendelkező klienseket, — ismerje fel egy-egy szubkultúra jellemzőit, sajátos értékrendjét, etikai szabályait, — ismerje fel és megfelelően kezelje az ügyfelével szemben esetleg kialakult előítéleteit, törekedjen az ügyfél egyenrangú partnerként való elfogadására, — a szociális és gyermekvédelmi szakma etikai szabályainak és a hivatali hierarchia előírásainak betartásával lépjen kapcsolatba munkatársaival és más intézmények dolgozóival, — ismerje fel az ügyintézés során felmerülő problémáit és szükség esetén tudjon szupervizióban részt venni, — megfelelő empátiával fogadja a hozzáfordulókat, vállalva a szakmai felelősséget, — tartsa be szakmai illetékessége határait.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes